**Majstrovstvá Slovenska mládeže v rapid šachu 2022**

V dňoch 18. až 20.11. 2022 sa konali Majstrovstvá SR mládeže v rapid šachu. Liptovská šachová škola (LŠŠ) mala na podujatí početnú výpravu 14 šachistiek a šachistov. Lepšie sa šachistom z LŠŠ darilo v mladších kategóriách. Získali tri medaily, jednu zlatú a dve bronzové. Zlatú medailu získal v kategórii chlapcov do 6 rokov Tomáš Hornáček. Prvé miesto si vybojoval v priamom súboji v poslednom kole s Timurom Hassom. So skúsenejším súperom dokázal vyhrať svojou najsilnejšou zbraňou – matovou kombináciou. V kategórii dievčat do 10 rokov sa na 3. mieste umiestnila Júlia Nela Štricová a v kategórii chlapcov do 10 rokov 3. miesto získal Alex Moravčík. Medailistom srdečne blahoželáme.

Hrali sa i súťaže družstiev. V mladších žiakoch obsadilo družstvo LŠŠ pekné 6. miesto. Menej sa darilo starším žiakom, ktorí obsadili 13. miesto.

Veríme, že pekné výsledky povzbudia hráčov, trénerov i rodičov do ďalšieho obdobia a Liptovská šachová škola opäť bude dosahovať výsledky, ktoré mala v rokoch 2010 až 2015.



Na fotografii medailisti z Majstrovstiev mládeže v rapid šachu. Zľava Júlia Štricová (3. miesto kategória dievčat do 10 rokov), Tomáš Hornáček (1. miesto kategória do 6 rokov) a Alex Moravčík (3. miesto do 10 rokov).

**Majstrovstvá okresu v šachu jednotlivcov základných a stredných škôl v školskom roku 2022/2023, okres Liptovský Mikuláš**

Dňa 16. novembra 2022 sa v CVČ na Nábreží konali Majstrovstvá okresu v šachu jednotlivcov základných a stredných škôl v školskom roku 2022/2023 okresu Liptovský Mikuláš. Do súťaže sa prezentovalo 12 žiačok a 51 žiakov základných škôl, jeden šachista z materskej školy. Je to doteraz najviac žiakov v ére samostatného Slovenska. Turnaj stredných škôl hralo 7 študentiek a 38 študentov. Postup do krajského kola si vybojovali prvé tri žiačky a žiaci zo základných škôl a prvé tri študentky a študenti zo stredných škôl.

Výsledky základných a stredných škôl- postupujúci do krajského kola

|  |  |  |  |  |
| --- | --- | --- | --- | --- |
| **Por.** | **Meno** | **Škola** | **Body** | **TB1** |
| **Stredné školy - dievčatá** | | | | |
| **1** | **Šubjaková Kristína** | **SOŠE Liptovský Hrádok** | **6** | **15** |
| 2 | Kusá Stela | Evanjelická SŠ L. Mikuláš | 5 | 10 |
| 3 | Gešková Zuzana | Gymnázium M.M. Hodžu L. Mikuláš | 4 | 6 |
| **Stredné školy - chlapci** | | | | |
| **1** | **Janík Marek Tobias** | **Evanjelická SŠ L. Mikuláš** | **7** | **26,5** |
| 2 | Jurgoš Samuel | SOŠE Liptovský Hrádok | 6 | 28,5 |
| 3 | Žihlavník Martin | SOŠE Liptovský Hrádok | 5 | 29,5 |
| **Základné školy - dievčatá** | | | | |
| **1** | **Štricová Júlia Nela** | **SZŠ FELIX Liptovský Mikuláš** | **7** | **24** |
| 2 | Rašiová Nella | Evanjelická SŠ L. Mikuláš | 4,5 | 26 |
| 3 | Štricová Viktória Lea | SZŠ FELIX Liptovský Mikuláš | 4,5 | 25,5 |
| **Základné školy - chlapci** | | | | |
| **1** | **Gollner Martin** | **Gymnázium M.M. Hodžu L. Mikuláš** | **7** | **29** |
| 2 | Filo David | Evanjelická SŠ L. Mikuláš | 6 | 31,5 |
| 3 | Šotník Šimon | ZŠ MRM L. Mikuláš | 5,5 | 27 |

TB1 – Pomocné hodnotenie tzv. Buchholz

V turnaji základných škôl sme vyhodnotili **zvlášť materské školy, I. a II. stupeň**

|  |  |  |  |  |
| --- | --- | --- | --- | --- |
| **Základné školy - dievčatá I. stupeň** | | | | |
| **1** | **Štricová Júlia Nela** | **SZŠ FELIX Liptovský Mikuláš** | **7** | **24** |
| 2 | Štricová Viktória Lea | SZŠ FELIX Liptovský Mikuláš | 4,5 | 25,5 |
| **Základné školy - dievčatá II. stupeň** | | | | |
| **1** | **Rašiová Nella** | **Evanjelická SŠ L. Mikuláš** | **4,5** | **26** |
| 2 | Mičudová Eliška | ZŠ Janka Kráľa L. Mikuláš | 4,5 | 25,5 |
| 3 | Magerčiaková Vivien Beatrice | ZŠ Miloša Jánošku L. Mikuláš | 4 | 23 |
| **Materské školy - chlapci** | | | | |
| **1** | **Hornáček Tomáš** | **MŠ Stodoláčik L. Mikuláš** | **5** | **23,5** |
| **Základné školy - chlapci I. stupeň** | | | | |
| **1** | **Šotník Šimon** | **ZŠ MRM L. Mikuláš** | **5,5** | **27** |
| 2 | Moravcik Alex | ZŠ MRM L. Mikuláš | 5 | 30 |
| 3 | Procházka Michal | SZŠ Pod stromom L. Mikuláš | 5 | 28 |
| **Základné školy - chlapci II. stupeň** | | | | |
| **1** | **Gollner Martin** | **Gymnázium M.M. Hodžu L. Mikuláš** | **7** | **29** |
| 2 | Filo David | Evanjelická SŠ L. Mikuláš | 6 | 31,5 |
| 3 | Papay Aurel | ZŠ MRM L. Mikuláš | 5,5 | 26,5 |

Všetkých záujemcov, ktorí majú záujem naučiť sa a zdokonaliť sa v šachu pozývame do CVČ v Liptovskom Mikuláši na Nábreží. Šachový krúžok je každý pondelok od 14:30 hod. do 16:30 hod.